Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: 1996. évi I. törvény a rádiózásról és televíziózásról, az 1986.
Paragraph Index: 134

1996. évi I. törvény a rádiózásról és televíziózásról, az 1986. évi II. törvény a sajtóról). A szerzõi jogban általánosan ismert az olyan típusú nyilvánossághoz való közvetítés kérdése is, ahol a közönség a hozzáférés helyét és idejét egyénileg választhatja meg. A szerzõi jog különbséget tesz továbbá a tartalomszolgáltatók és az ún. service provider között, aki az internet-szolgáltatás mûszaki-technikai hátterét teremti meg. Nem állapítható meg minderre figyelemmel, hogy az Etv. címzettjei alapos okkal bizonytalanságban lehetnének az internetes hírszolgáltatók fogalmi meghatározás mikénti alkalmazása tekintetében. Az Etv. 2. § (3) bekezdés 18. pontjának egyéb rendelkezései, összefüggésben az Etv. általános céljával és az ellen- õrzendõ személyi kör kiválasztásának általános szempontjaival, kellõ eligazítást adnak e fogalom értelmezéséhez és a gyakorlatban való alkalmazásához. E rendelkezések az Alkotmánybíróság szerint nem eredményezik a jogállamhoz tartozó jogbiztonság sérelmét. 1.3. Az 1. Abh.-ban kifejtettek szerint a korábbi politikai tevékenység azon személyekkel kapcsolatosan közérdekû adat, akiknek jelenlegi tevékenysége is befolyásolja a politikai közvéleményt, vagy azáltal, hogy közhatalmat gyakorol, politikai közszereplést vállal, vagy azáltal, hogy a közvélemény-formálás közvetítõit, médiumait mûködteti, s ezáltal közvetlenül képes a politikai közvélemény alakítására. „Ez az ismérv azonban csakis a feladatszerûen politikai véleményformálókra áll.” (ABH 1994, 342, 364.) Nem sérti az egyenlõ elbánás elvét, és nem valósít meg alkotmányellenes mulasztást az, hogy a kötelezõen átvilágítandók között az egyházi méltóságok, a köztestületek és az érdekképviseletek vezetõi nem szerepelnek. Nem állapítható meg általánosságban, hogy e személyek mindegyike feladatszerûen politikai véleményformáló lenne; nem állapítható meg az sem, hogy velük összemérhetõ más személyi kör a törvény hatálya alatt szerepelne. A részben közhatalmat is gyakorló köztestületek vezetõit pedig — az

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes